﻿— - 53 — 



je vou'.ois lui faire entendre en quels termes estoit la dicte négociation de 

 paix et lui permettre qu'il escrivistpar delà à sa maistresse , il esperoit bonne 

 response. ■ — Sur ce je lui répondis : « Nous ne demandons riens que la li- 

 berté de quatre pauvres gentikhommes detenuz par delà sans raison et 

 libres de leur foy et promesse, comme i!z sont, et qu'il sembloit qu'il 

 n'y avoit plus de difficulté que ceste là , car quant au demourant toutes 

 choses estoient bien et en bon chemin , avant Dieu séparé les deux 

 royaumes d une si belle borne et tant large fossé qu'il ne falloit pas 

 avoir crainte de s'offenser l'un l'auHre. » — Il entra là dessus à me dire que 

 c'estoient ostages baillés pour une somme de cinq cens mille escus , 

 avecques laquelle il s'asseuroit que l'on ne ferôit pas difficulté de les ren- 

 voyer et par ce moyen la paix seroit à faire , d'aultant que , pour le surplus 

 des articles , nous estions déjà d'accord et insista fort sur ce point, disant 

 que c'est peu de chose à ung roy de France que une telle somme pour 

 acheminer ung si grand bien et esviter une guerre , mesmement en ce 

 temps que les affaires du dict royaume ne sont pas en si bon estât que 

 nous pensions pour assez de raisons que luy et beaucoup d'aultres co- 

 gnoissoient, touchant, en passant, la tempeste qui y a tant fait de mal, 

 laquelle il n'estime estre du tout apaisée , tant pour la diversité d'opi- 

 nions qui sont es esprits des subgetz, que d'aucunes querelles particu- 

 lières. — A quoi je respondis : quant au public , que , grâces à Dieu , la con- 

 ciliation commencoit a estre parmi les peuples et l'obéissance telle des 

 subjetz, accommodés comme nous les avions fait, que n'y voyons rien 

 à craindre; du particulier, que le Roy, mon dict filz, y avoit pourveu de 

 telle sorte que , à contentement de l'un et de l'aultre , il avoit mis du temps 

 entre deux pour leur en faire avoir la raison avecques plus de commo- 

 dité , et quant à ce qui regardoit le dehors , nous avions telle amitié et 

 alliance avecques le Boy Catholique et recevions de luy tant de bonnes- 

 paroles et de telles démonstrations de bienveillance que nous faisions- 

 plus tost estât cf estre fortifiés et aydés de luy en nos affaires que trou- 

 blés, aussi que nous scavions bien que nostre amitié ne hiy estoit moins 

 utile et nécessaire que la sienne à nous , de façon que nous avions de 

 ceste costé-là l'esprit assez reposé, ne voyant pas que d ailleurs il y ait 

 prince en la chrestienté qui ay t occasion , sinon de nous aymer, et pour 

 bien dire, de chercher d'avoir la bonne grâce d'un si grand Roy et d'ung 

 royaume si puissant que cestuy-ci , plein de bons subgetz et si affection- 

 nez qu'ils se demonstrent en tout et partout contre l'opinion et la vo- 

 lonté peut-estre de ceulx qui ont voulu cy-devanl se prévaloir de l'afflic- 

 tion , dont il a pieu à Dieu nous visiter es années passées; et quant à 

 bailler de l'argent pour ravoir les ditz gentilzhommes , ce seroit retourner 

 â la première intention de sa dicte maistresse, qui n'a jamais autre chose 

 demandé que de demourer aux termes du traité de Chasteau-Cambresis , 

 dont nous nous garderons bien, estant tant résolus, comme par son in- 



